navinnseab/khmer-wikipedia-article huggingface dataset:
គោម: គ្រោះថ្នាក់

គ្រោះថ្នាក់ 
រូបភាពតូច| គោម​ចោល​សំរាម​ពាសវាលពាសកាល​នៅ​តំបន់​បម្រុង​ធម្មជាតិ​ជាតិ 
គោម​មេឃ​អាច​ចុះ​ចត​នៅ​ពេល​ដែល​ភ្លើង​នៅ​តែ​ឆេះ ដែល​ធ្វើ​ឱ្យ​វា​មាន ​គ្រោះថ្នាក់​ភ្លើង ។  

មានគោមជាច្រើនបានហោះមកស្ទើរតែប៉ះជាមួយនឹងយន្តហោះហើយ ប្រសិនបើវាហោះមកចូលក្នុងស្លាបយន្តហោះ ឬបង្កឲ្យមានភ្លើងឆេះយន្តហោះនោះ វានឹងបង្កឲ្យមានគ្រោះថ្នាក់ដល់យន្តហោះទាំងមូលផងដែរ។បង្ហោះគោមសុំសេចក្តីសុខខ្លួនឯង ប៉ុន្តែស្ទើរតែឲ្យយន្តហោះដឹកអ្នកដំណើរមួយគ្រឿងជួបគ្រោះថ្នាក់ ដោយសារគោមសុំសេចក្តីសុខនោះ, Khmernote Media, ថ្ងៃទី ២១ ខែធ្នូ ឆ្នាំ ២០១៨
គោរម្យងារ: ប្រវត្តិ

ប្រវត្តិ
ពាក្យ "ឧកញ៉ា" ជាគោរម្យងារ នៃមន្ត្រីដែលមានបណ្ដាសក្ត័ថ្នាក់ខ្ពស់ ក្នុងជួររាជការ ឬនាហ្មឺនមន្ត្រីធ្វើការថ្វាយហ្លួងប្រចាំព្រះរាជវាំង នាសម័យបុរាណ ដែលងារ "ឧកញ៉ា/លោកឧកញ៉ា" នេះមាន២ប្រភេទ ដែលសុទ្ធតែទទួលបានការតែងតាំងដោយព្រះរាជក្រឹត្យពីព្រះមហាក្សត្រ។

 ឧកញ៉ា ជាងារនៃបណ្ដាសក្ត័មន្ត្រីថ្នាក់ខ្ពស់ក្នុងជួររាជការ និង ភាគច្រើនជានាហ្មឺនមន្ត្រីដែលនៅបំរើការប្រចាំព្រះរាជវាំង ធ្វើកិច្ចការថ្វាយព្រះមហាក្សត្រស្ដេចផែនដី និងជាអ្នកដែលចេះដឹងជ្រៅជ្រៈ ដឹកនាំកម្មវិធីផ្សេងៗក្នុងព្រះរាជវាំងមានស្នាដៃល្អជោគជ័យក្នុងកិច្ចការងារជូនរាជការ ហើយទទួលបានគោរពស្រលាញ់ពីនាហ្មីនមន្ត្រីខ្ញុំរាជការនៅជុំវិញខ្លួន។ ព្រះមហាក្សត្រក៏ទ្រង់សព្វព្រះទ័យ ប្រទានងារឋានៈសក្ដ័ខ្ពស់ ជា "ឧកញ៉ា" ដើម្បីជាកិត្តិយសបន្ដែម ដែលងារឧកញ៉ាទាំងនោះមានដូចជា÷ ឧកញ៉ាវាំង ឬឧកញ៉ាចៅហ្វាវាំង ឧកញ៉ាយមរាជ ឧកញ៉ាក្រឡាហោម ឧកញ៉ាចក្រី ឧកញ៉ាវិបុលសេនា ឧកញ៉ាព្រះស្ដេចភក្ដី ជាដើម។

 ឧកញ៉ា/លោកឧកញ៉ា/អ្នកឧកញ៉ា ជាងារកិត្តិយស ដែលព្រះករុណាម្ចាស់ផែនដី ស្ដេចទ្រង់សព្វព្រះទ័យ ប្រទានដល់កូនចៅប្រជារាស្ត្រដែលជាអ្នកមានអាជីវកម្មសុច្ចរិត មានទ្រព្យសម្បត្តិស្ដុកស្ដម្ភច្រើនលើសអស់បណ្ដាជនដទៃ ហើយដែលបានរួមបរិចាគទ្រព្យធន វិភាគទានចូលរួមចំនែកច្រើនជួយកសាងជាតិ ជួយប្រជារាស្ត្រ ជួយផ្នែកមនុស្សធម៌សង្គម ក្នុងព្រះនគរ ហើយទទួលបានការគោរព ស្រលាញ់ពីបណ្ដាជន ប្រជារាស្ត្រទូទៅ ទើបទទួលបានងារកិត្តិយស ជាឧកញ៉ា នេះដូចជា÷ លោកឧកញ៉ាភោគាធិបតី ឧកញ៉ាសេដ្ឋាធិបតី ជាដើម។
គោរម្យងារ: [[ខេត្តកណ្ដាល]]

ខេត្តកណ្ដាល
 ចៅហ្វាយខេត្ត៖ ឧកញ៉ារាជាមេត្រីសិរីមជ្ឈឹមគ្រាសសេដ្ឋាវរារក្សសិទ្ធិស័ក្តិឧត្ដមក្រមពាហុ
 ភូឈួយខេត្តទី១៖ ជំនិតមេត្រី
 ភូឈួយខេត្តទី២៖ ពិភ័តមេត្រី
 បាឡាត់ខេត្ត៖ គិរិរដ្ឋា
 ចៅហ្វាយស្រុកភ្នំពេញ៖ បំរុងរាជា
 បាឡាត់ស្រុកភ្នំពេញ៖ ពិភ័ត្តរាជាសង្គ្រាម
 ចៅតំបន់ថ្នល់ទទឹង៖ ជំនិតភូធរ
 ចៅហ្វាយស្រុកពញាឮ៖ ឧទ័យសេនា
 ចៅហ្វាយស្រុកខ្សាច់កណ្ដាល៖ សេនាមេត្រី
 បាឡាត់ស្រុកខ្សាច់កណ្ដាល៖ មេត្រីសេនា
 ចៅហ្វាយស្រុកមុខកំពូល៖ ជលសាភិមុខ
 ចៅតំបន់វិហារសួគ៌៖ សូគ៌ានុរក្ស
 ចៅហ្វាយស្រុកគៀនស្វាយ៖ មេត្រីភូធរ
 បាឡាត់ស្រុកគៀនស្វាយ៖ ពិភ័ត្តិភូធរ
 ចៅហ្វាយស្រុកល្វាឯម៖ ឥសូរមេត្រី
 បាឡាត់ស្រុកល្វាឯម៖ អនុរក្សមេត្រី
 ចៅហ្វាយស្រុកកណ្ដាលស្ទឹង៖ វង្សាភូធរ
 បាឡាត់ស្រុកកណ្ដាលស្ទឹង៖ ភូធរពិភ័ត្តិ
 ចៅហ្វាយស្រុកលើកដែក៖ ឥទ្ធរវិជ័យតេជោ
 បាឡាត់ស្រុកលើកដែក៖ ពិជ័យតេជោ
 ចៅតំបន់លើកដែក៖ តេជោនុរក្ស
 ចៅហ្វាយស្រុកស្អាង៖ វស្សាមេត្រី
 ចៅហ្វាយស្រុកកោះធំ៖ ភក្ដីតេជោ
គោរម្យងារ: [[ខេត្តកំពង់ចាម]]

ខេត្តកំពង់ចាម
 ចៅហ្វាយខេត្ត៖ ឧកញ៉ាមន្ត្រីភក្ដីពិជ័យរដ្ឋាមហាបញ្ចកឧត្ដមក្រមពាហុ
 ភូឈួយខេត្តទី១៖ ឫទ្ធីរង្គភក្ដី
 ភូឈួយខេត្តទី២៖ ភក្ដីរាជឫទ្ធី
 បាឡាត់ខេត្ត៖ រាជាភក្ដី
 ចៅហ្វាយស្រុកកំពង់សៀម៖ ពិជ័យរដ្ឋា
 បាឡាត់ស្រុកកំពង់សៀម៖ ភក្ដីមន្ត្រី
 ចៅហ្វាយស្រុកព្រៃឈរ៖ វល្លិ៍វ័នភក្ដី
 ចៅតំបន់ចំការលើ៖ ពិភ័ក្តអារញិក
 ចៅហ្វាយស្រុកជើងព្រៃ៖ ពេជ្រតេជោ
 បាឡាត់ស្រុកជើងព្រៃ៖ សេនាតេជោ
 ចៅហ្វាយស្រុកកោះសូទិន៖ ធិប៊ិនមន្ត្រី
 បាឡាត់ស្រុកកោះសូទិន៖ សុទិនមន្ត្រី
 ចៅហ្វាយស្រុកត្បូងឃ្មុំ៖ អរជូន
 បាឡាត់ស្រុកត្បូងឃ្មុំ៖ ពិភ័ក្ដីអរជូន
 ចៅតំបន់ទួលត្រាច៖ រដ្ឋវ័នពិភ័ក្ដិ
 ចៅហ្វាយស្រុកក្រូចឆ្មារ៖ ភក្ដីអរជូន
 ចៅហ្វាយស្រុកមេមត់៖ អារញិកអរជូន
 ចៅហ្វាយស្រុកស្ទឹងត្រង់៖ រាជាតេជោ
 ចៅហ្វាយស្រុកស្រីសន្ធរ៖ បវរសង្គ្រាម
 ចៅហា្វយស្រុកកងមាស៖ ពិភ័ក្ដិមន្ត្រី
គោរម្យងារ: [[ខេត្តបាត់ដំបង]]

ខេត្តបាត់ដំបង
 ចៅហ្វាយខេត្ត៖ ឧកញ៉ាគទានុរក្សសិទ្ធិសក្តិសង្គ្រាមពិទ័គ្ធបរិរក្សឧត្ដមក្រមពាហុ
 ចៅហ្វាយស្រុកបាត់ដំបង៖ មន្ត្រីធិបេស
 ចៅហ្វាយស្រុកមោងឫស្សី៖ មនោមេត្រី
 ចៅហា្វយស្រុកទឹកជោរ៖ ឧត្ដមធារា
 ចៅហ្វាយស្រុកសេរីសោភ័ណ្ឌ៖ សូរិសក្តិសោភ័ណ្ឌ
 ចៅហ្វាយស្រុកមង្គលបូរី៖ មង្គលធរនិន្ទ
 ចៅតំបន់រដ្ឋបាលស្វាយចេក៖ "សិរីសោភ័ណ្ឌ" សុកលនិគមន៍
 ចៅតំបន់រដ្ឋបាលបាក់ព្រា៖ “ស្រុកសង្កែ” សេនាវារិន្ទ
 ចៅតំបន់រដ្ឋបាលល្វា៖ “ស្រុកមង្គលបូរី” មន្ត្រីរុក្ខខ័ណ្ឌ
គោរម្យងារ: [[ខេត្តកំពត]]

ខេត្តកំពត 
 ចៅហ្វាយខេត្ត៖ ឧកញ៉ាសេនាអនុជិតបុរារន្តគ្រាមសងិ្ខគាមឧត្ដមក្រមពាហុ
 ភូឈួយខេត្ត៖ ជំនិតឫទ្ធិរង្គ
 បាឡាត់ខេត្ត៖ ពិជ័យសាគរ
 ចៅហ្វាយស្រុកកំពត៖ សេនាវិជិត
 បាឡាត់ស្រុកកំពត៖ បំរុងសេនា
 ចៅតំបន់ព្រៃនប់៖ វនានុជិតចៅហ្វាយស្រុកបន្ទាយមាស៖ យោធាធិបតី
 បាឡាត់ស្រុកបន្ទាយមាស៖ វិជិតយោធា
 ចៅតំបន់តានី៖ ជំនិតយោធា
 ចៅហ្វាយស្រុកកំពង់ត្រាច៖ រាជាសេដ្ឋី
 ចៅហ្វាយស្រុកកំពង់សោម៖ ត្បែសសង្គ្រាម
 ចៅតំបន់ឆាត់ឱ៖ មន្ត្រីជនបទ
 ចៅហ្វាយស្រុកឈូក៖ បុទុមសេនា
 ចៅហ្វាយស្រុកកោះកុង៖ ពិជ័យរឿងឫទ្ធិ
 ចៅតំបន់ត្រពាំងរូង៖ ជនបទអភិបាល
 ចៅហ្វាយស្រុកដំនាប់៖ ជំនិតសង្គ្រាម
គោរម្យងារ: [[ខេត្តព្រៃវែង]]

ខេត្តព្រៃវែង 
 ចៅហ្វាយខេត្ត៖ ឧកញ៉ានារាធិបតីសិរីសូរ្យស័ក្តិពិភ័ក្ដិធរនិន្នសូរិន្នពិជ័យឧត្ដមក្រមពាហុ 
 ភូឈួយខេត្ត៖ នរេន្ទ្របរិរក្ស
 បាឡាត់ខេត្ត៖ រាជស័ក្ដិអភិបាល
 ចៅហ្វាយស្រុកព្រៃវែង៖ វនាធិបតី
 បាឡាត់ស្រុកព្រៃវែង៖ ពិភ័ក្ដិធិបតី
 ចៅហ្វាយស្រុកកំចាយមារ៖ ពិភ័ក្ដិនាវា
 ចៅហ្វាយស្រុកពារាំង៖ ស្រែន្យសង្គ្រាម
 បាឡាត់ស្រុកពារាំង៖ អនុជិតសង្គ្រាម
 ចៅហ្វាយស្រុកស៊ីធរកណ្ដាល៖ ដរុង្គសង្គ្រាម
 ចៅហ្វាយស្រុកបាភ្នំ៖ ធម្មាតេជោ
 បាឡាត់ស្រុកបាភ្នំ៖ យោធាតេជោ
 ចៅហ្វាយស្រុកតាំងប៊ិញ៖ វិសេសយោធា
 ចៅហ្វាយស្រុកកំពង់ត្របែក៖ វិជិតយោធា
 បាឡាត់ស្រុកកំពង់ត្របែក៖ ភក្ដីយោធា
 ចៅហ្វាយស្រុកកញ្ជ្រៀច៖ ពិនិត្យសង្គ្រាម
គោរម្យងារ: [[ខេត្តកំពង់ឆ្នាំង]]

ខេត្តកំពង់ឆ្នាំង 
 ចៅហ្វាយខេត្ត៖ ឧកញ៉ាស្រែន្យាធិបតីបុរីរក្សពិភក្ដិកុម្ភការឧត្ដមក្រមពាហុ
 ភូឈួយខេត្ត៖ សេនានុរក្ស
 បាឡាត់ខេត្ត៖ សិទ្ធិស័ក្តិសេនីយ
 ចៅហ្វាយស្រុកបរិបូណ៌៖ សេនាសង្គ្រាម
 ចៅហ្វាយស្រុកកំពង់លែង៖ យសតេជោ
 ចៅហ្វាយស្រុកកំពង់ត្រឡាច៖ ស្រែន្យាសេនាឫទ្ធី
 បាឡាត់ស្រុកកំពង់ត្រឡាច៖ ឫទ្ធីសេនា
 ចៅហ្វាយស្រុករលាប្អៀ៖ ស្រែន្យឫទ្ធី
 បាឡាត់ស្រុករលាប្អៀ៖ អនុជិតឫទ្ធី
 ចៅហ្វាយស្រុកតាំងផ្លោច “ទឹកផុស”៖ សេនាឫទ្ធី
គោរម្យងារ: [[ខេត្តតាកែវ]]

ខេត្តតាកែវ 
 ចៅហ្វាយខេត្ត៖ ឧកញ៉ាពិស្ណុលោកមហេន្ទ្រសក្តិពិភ័ក្ដិរដ្ឋាមហាបុរន្តគ្រាមអគ្គសេនាមហាមាត្យឧត្ដមក្រមពាហុ
 ភូឈួយខេត្ត៖ ស្នេហានុលោក
 បាឡាត់ខេត្ត៖ វិជិតពិស្ណុលោក
 ចៅហ្វាយស្រុកទ្រាំង៖ ជំនិតពិស្ណុលោក
 បាឡាត់ស្រុកទ្រាំង៖ រក្សានុលោក
 ចៅហ្វាយស្រុកគីរីវង្ស៖ ពិភ័ក្ដិស្នេហាពិស្ណុលោក
 ចៅហ្វាយស្រុករមេញ៖ មន្ត្រីពិស្ណុលោក
 ចៅហា្វយស្រុកបាទី៖ វង្សាអនុជិត
 ចៅតំបន់ត្រាំខ្នារ៖ ពិភ័ក្ដិជនបទ
 ចៅតំបន់អន្លង់ទៀន៖ ជំនិតអនុលោក
 ចៅហ្វាយស្រុកសំរោង៖ ជំនិតវង្សា
 ចៅហ្វាយស្រុកព្រៃកប្បាស៖ ជ័យយោធា
 ចៅតំបន់អង្គរបុរី៖ រក្សាបុរី
 ចៅហ្វាយស្រុកត្រាំកក់៖ វិជិតសេដ្ឋាន
គោរម្យងារ: [[ខេត្តស្វាយរៀង]]

ខេត្តស្វាយរៀង 
 ចៅហ្វាយខេត្ត៖ ឧកញ៉ាលីចក្រីអធិបតីធរណិន្ទឥន្ទ្រារក្សពិភ័ក្ដិរដ្ឋាឧត្ដមក្រមពាហុ
 ភូឈួយខេត្ត៖ ពិភ័ក្ដិចក្រី
 បាឡាត់ខេត្ត៖ ស្នេហាចក្រី
 ចៅហ្វាយស្រុករំដួល៖ បំរុងចក្រី
 បាឡាត់ស្រុករំដួល៖ ជំនិតចក្រី
 ចៅហ្វាយស្រុកស្វាយទាប៖ ជយោសង្គ្រាម
 បាឡាត់ស្រុកស្វាយទាប៖ ឫទ្ធីសង្គ្រាម
 ចៅហ្វាយស្រុករមាសហែក៖ គាមវ័នពិភ័ក្ដិ
គោរម្យងារ: [[ខេត្តកំពង់ធំ]]

ខេត្តកំពង់ធំ 
 ចៅហ្វាយខេត្ត៖ ឧកញ៉ាតេជោបូរារាជធរណិន្ទរិន្ទបរិរក្សសមុហាធិបតីអភ័យបារាឧត្ដមក្រមពាហុ
 ភូឈួយខេត្ត៖ តេជោអនិជិត
 បាឡាត់ខេត្ត៖ ស្នេហាតេជោ
 ចៅហ្វាយស្រុកកំពង់ស្វាយ៖ សេនាតេជោ
 បាឡាត់ស្រុកកំពង់ស្វាយ៖ មេត្រីតេជោ
 ចៅហ្វាយស្រុកសណ្ដាន់៖ វនាភក្ដិ
 ចៅតំបន់ស្តង់៖ ដំរង់ឫទ្ធិជ័យ
 ចៅហ្វាយស្រុកព្រំទេព៖ ទេពភក្ដីតេជោ
 ចៅហ្វាយស្រុកបារាយណ៍៖ សែនខាងហ្វា
 បាឡាត់ស្រុកបារាយណ៍៖ ភក្ដីខាងហ្វា
 ចៅហ្វាយស្រុកស្ទោង៖ មន្ត្រីតេជោ
 ចៅហ្វាយស្រុកសន្ទុក៖ សុទិព្វមន្ត្រី
 បាឡាត់ស្រុកសន្ទុក៖ មន្ត្រីសុទេព
 ចៅតំបន់បឹងល្វា៖ ទេពសេនាតេជោ
គោរម្យងារ: [[ខេត្តសៀមរាប]]

ខេត្តសៀមរាប 
 ចៅហ្វាយខេត្ត៖ ឧកញ៉ាប្រាសាទរាំង្សានខ័ណ្ឌរដ្ឋាខេរាពិធបូរីរក្សនិគមឧត្ដមក្រមពាហុ
 ភូឈួយខេត្ត៖ ពិភ័ក្ដិបុរី
 បាឡាត់ខេត្ត៖ មន្ត្រីបុរាណរក្ស
 ចៅហ្វាយស្រុកសៀមរាប៖ ប្រាសាទសោភ័ណ្ឌ
 បាឡាត់ស្រុកសៀមរាប៖ រាំង្សានប្រសាទ
 ចៅហ្វាយស្រុកពួក៖ មន្ត្រីពលខន្ធ
 ចៅហ្វាយស្រុកសូទ្រនិគម៖ សេនានិគម
 ចៅហ្វាយស្រុកជីក្រែង៖ ស្នេហាមេត្រីតេជោ
គោរម្យងារ: [[ខេត្តក្រចេះ]]

ខេត្តក្រចេះ 
 ចៅហ្វាយខេត្ត៖ ឧកញ៉ាមហាជនបទរដ្ឋរុក្ខាមហាបុរន្តគ្រាមរាមសេនាធិបតីសិរីអនុរក្សឧត្ដមក្រមពាហុ
 ភូឈួយខេត្ត៖ រក្សាជនបទ
 បាឡាត់ខេត្ត៖ បំរុងជនបទ
 ចៅហ្វាយស្រុកក្រចេះ៖ ជនបទភក្ដី
 ចៅហ្វាយស្រុកសំបូណ៌៖ ពិភ័ក្ដិចន្ទគ្រាម
 ចៅហ្វាយស្រុកស្នួល៖ សេនាភក្ដី
 ចៅហ្វាយស្រុកឆ្លូង៖ ស្នេហានុរក្ស
គោរម្យងារ: [[ខេត្តកំពង់ស្ពឺ]]

ខេត្តកំពង់ស្ពឺ 
 ចៅហ្វាយខេត្ត៖ ឧកញ៉ាឧទយោធិរាជបុរន្តគាមរាមឫទ្ធិស័ក្ដិបព្វតាវ័នឧត្ដមក្រមពាហុ
 ភូឈួយខេត្ត៖ អធិរាជឧទ័យ
 បាឡាត់ខេត្ត៖ ជំនិតអធិរាជ
 ចៅហ្វាយស្រុកសំរោងទង៖ អធិរាជវង្សា
 បាឡាត់ស្រុកសំរោងទង៖ វង្សាធិរាជ
 ចៅហ្វាយស្រុកគងពិសី៖ វង្សាសមសក្តិ
 បាឡាត់ស្រុកគងពិសី៖ ពិភ័ក្ដិសមសក្តិ
 ចៅហ្វាយស្រុកថ្ពង៖ រាជាសង្គ្រាម
 ចៅហ្វាយស្រុកភ្នំស្រួច៖ វង្សាឧទ័យ
គោរម្យងារ: [[ខេត្តពោធិ៍សាត់]]

ខេត្តពោធិ៍សាត់ 
 ចៅហ្វាយខេត្ត៖ ឧកញ៉ាសួគ៌ាលោកឥន្ទ្រាឫទ្ធិវិជិតសក្ដាមហានិគមធរណិន្ទស័ក្តិអគ្គសេនាមហាមាត្យឧត្ដមក្រមពាហុ
 ភូឈួយខេត្ត៖ សុគ៌ាសមសក្តិ
 បាឡាត់ខេត្ត៖ ពិភ័ក្ដិរឿងឫទ្ធិ
 ចៅហ្វាយស្រុកបាកាន៖ សូគ៌ាធិបតី
 បាឡាត់ស្រុកបាកាន៖ ពិនិត្យរឿនរង្គ
 ចៅហ្វាយស្រុកភ្នំក្រវាញ៖ អរញ្ញធិបតី
 ចៅហ្វាយស្រុកក្រគរ៖ ជំនិះសង្គ្រាម
 បាឡាត់ស្រុកក្រគរ៖ ពិជិតសង្គ្រាម
 ចៅតំបន់ចំណត់៖ អារញ្ញិកសេនា
គោរម្យងារ: [[ខេត្តស្ទឹងត្រែង]]

ខេត្តស្ទឹងត្រែង 
 ចៅហ្វាយខេត្ត៖ ឧកញ៉ាមន្ត្រីជលធារគាមវារិន្ទហិន្ធររដ្ឋវឌ្ឍសក្ដារឿងឫទ្ធិឧត្ដមក្រមពាហុ
 ភូឈួយខេត្ត៖ ជកសក្តិសេនា
 បាឡាត់ខេត្ត៖ សេនាជលធី
 ចៅហ្វាយស្រុកស្ទឹងត្រែង៖ រាជាជលធី
 ចៅតំបន់សៀមបូក៖ ភក្ដិសុរិយា
 ចៅតំបន់សៀមប៉ាង៖ រក្សាពលខន្ធ
 ចៅតំបន់លំផាត់៖ លំផាត់សេនា
 ចៅហ្វាយស្រុកវ៉ឺនសៃ៖ អរញ្ញរឿងឫទ្ធិសិទ្ធីសង្គ្រាម
 បាឡាត់ស្រុកវ៉ឺនសៃ៖ វិនសៃបរិរក្ស
គោរាគៈទេវី

គោរាគៈទេវី (អង់គ្លេស: Gorakak Devi) ជាបុត្រីមួយអង្គក្នុងចំណោម បុត្រីទាំង ៧អង្គ របស់អទិទេព មហាព្រហ្ម (Maha Brahma) ដែលជាអវតារ ព្រហ្មលោកកេរស្វរៈ (Brahma Lokesvara) នៃ ពុទ្ធសាសនា មហាយាន (Buddha Mahayana), ព្រះមាតា របស់នាងមាននាមថា ព្រះម៉ែមន្ទ្រា ជាអវតារ នៃ អវលោកកេតិស្វរៈ (Avalokitesvara) អទិទេពស្រីដែលមានដៃ ១០០០ (១ពាន់) ដែលអាចបែងភាគបានចំនួន ១០៨ អវតារ ដោយនាងជាអទិទេព មិនបង្ករកំណើតកូនដោយការរួមសង្វាសនោះទេ ទើបព្រះមហាព្រហ្ម ផ្ដល់នូវដួងគ្រាប់អង្កាំចំនួន ៧គ្រាប់ ដើម្បីឱ្យនាងអាចបង្ករកំណើតដោយឯងៗបាន នាងបានប្រសូត្របុត្រីទាំង ៧អង្គ ក្រោមដើមរាសីសួគ៌ាដ៏ពិសិដ្ឋមួយ ការផ្ដល់កំណើតដល់បុត្រីទាំង៧ បានតំណាងឱ្យថ្ងៃទាំង៧ នាជម្ពូទ្វីបយើងនេះ ក្នុងលទ្ធិពុទ្ធសាសនា មហាយាន ។ Min Saes (Braḥ Mahā.) (1942) Brahma Chariyakathā, Bibliothèque Royale, Publisher: Royal Library of Cambodia p.185
គោរាគៈទេវី: គោរាគៈទេវី នៃទេវតាសង្ក្រាន្ត

គោរាគៈទេវី នៃទេវតាសង្ក្រាន្ត 
Gorakak Devi of Devata Sangkran

ទំនាក់ទំនង រវាងហិណ្ឌូសាសនា និង ពុទ្ធសាសនា មហាយាន បានចាក់ឬសគល់នៅក្នុងប្រទេសកម្ពុជាយ៉ាងរឹងមាំ ចាប់តាំងពីស.វទី១០ មកម៉្លេះ ដោយជំនឿនៃបរិបទសាសនាទាំងពីរ ត្រូវបានផ្គួបបញ្ចូលគ្នា តាមរយៈរឿងព្រេងទេវៈកថាជាច្រើន ដែលជាស្នាដៃនិពន្ធរបស់អ្នកប្រាជ្ញជនជាតិខ្មែរ ក្នុងការច្នៃ រឿងព្រេងទេវៈកថារបស់សាសនាហិណ្ឌូ ឱ្យទៅជារឿងព្រេងដែលមានចរឹតលក្ខណៈ ខុសប្លែកពីប្រទេសឥណ្ឌា ដើម្បីបង្កើតបាននូវរចនាបថដែលជារបស់ខ្លួនតាមរយៈការប្រែសម្រួល (Versions Edition) បើទោះជាប្រទេសកម្ពុជាទទួលឥទ្ធិពល សាសនា វប្បធម៌ពីប្រទេសឥណ្ឌាយ៉ាងណាក្ដី ក៏ផ្នត់គំនិតនៃបុព្វបុរសខ្មែរ បានធ្វើការប្រែសម្រួលកែច្នៃលម្អនូវសិល្បៈរបស់ខ្លួនឱ្យមានភាពខុសប្លែកដាច់ដោយឡែកពី ប្រទេសឥណ្ឌា ផងដែរ ។ តាមរយៈរឿងទេវៈកថា អំពីចូលឆ្នាំខ្មែរ យើងតែងសង្កេតឃើញថា ដំណើររឿង ធម្មបាលកុមារ ដែលជា អវតារ ព្រះពោធិសត្វ (Bodhisattva) នៃពុទ្ធសាសនាមហាយាន បានភ្នាល់គ្នាអំពីសិរី ទាំងបីប្រការ របស់មនុស្ស ជាមួយនិង មហាព្រហ្ម ដែលជាអទិទេព នៃហិណ្ឌូសាសនា ដែលជាអវតាររបស់ ព្រះព្រហ្ម ដែលភ្នាល់ចាញ់ នូវប្រស្នាទាំងបីប្រការនោះ ហើយព្រះសិរសា របស់ព្រះកុបិលមហាព្រហ្ម ត្រូវបានបុត្រីខ្លួន ទាំង៧អង្គ ផ្លាសវេនគ្នា មកដង្ហែរព្រះសិរសា ដែលជាក្បាលឪពុករបស់ខ្លួនជារៀងរាល់ឆ្នាំ ដែលត្រូវជាថ្ងៃសង្កាន្ត នៃពិធីបុណ្យ ចូលឆ្នាំខ្មែរ ។ អ្នកនិពន្ធកម្ពុជា បានបំប្លែងឱ្យយើងយល់បានថា ព្រះមហាព្រហ្ម ដែលជាហិណ្ឌូសាសនា បានភ្នាល់ចាញ់ ធម្មបាលកុមារ នៃ ព្រះពុទ្ធសាសនា និង បានបែងភាគទៅជាព្រះ ឈ្មោះ លោកកេរស្វរៈ នៃពុទ្ធសាសនាមហាយាន ដែលមានតឹកតាងជា ប្រាសាទបាយ័ន មកដល់សព្វថ្ងៃនេះ ។ មិនថា ហិណ្ឌូសាសនា មិនថា ពុទ្ធសាសនា មហាយាន សុទ្ធតែមានជំនឿគោរពទៅលើព្រះ និង ពួកទេវតា ដែលមានចំនួន ៣៣ពួក ដូចនេះហើយ ទើបហិណ្ឌូសាសនា និង ពុទ្ធសាសនា មហាយាន មានទំនាក់ទំនងនិងគ្នា យូរលង់ណាស់មកហើយ ដោយពាក្យនៃ ទេវតាសង្ក្រាន្ត មានន័យថា ទេវតានៃឆ្នាំថ្មី ដែលត្រូវបានពលរដ្ឋកម្ពុជា រៀបចំគ្រឿងដង្វាយ គោរពបូជាបួងសួងមកដល់ពេលបច្ចុប្បន្ននេះ ។ ដោយការយាងមកដល់ជម្ពូទ្វីបមនុស្សលោករបស់ទេវតា នៃហិណ្ឌូសាសនា និង ទេវតា នៃពុទ្ធសាសនាមហាយាន ទើបកម្ពុជាហៅថៃ្ងនៃការមកដល់នេះថា មហាសង្ក្រាន្ត (Maha Sangkran) ដែលមាននៃថា ឆ្នាំថ្មីដ៏ប្រសើរ (The Great New Year) ដែលធ្វើការហៅសម្គាល់មកដល់ពេលបច្ចុប្បន្ននេះ ។ Astrologer Nhim Pen (1947) Cambodia Calendar, Contributor:	William J. Gedney, Publisher: Association Sutharot, Original from the University of Michigan p.118
គោរាគៈទេវី: រូបធាតុ នៃទេវតាសង្ក្រាន្ត

រូបធាតុ នៃទេវតាសង្ក្រាន្ត 
Physical of Devata Sangkran

ទេវតាសង្ក្រាន្ត ជាតួអង្គរូបធាតុមួយ តំណាងឱ្យ រាង្គកាយជាធម្មជាតិ ដែលផ្សារភ្ជាប់ទៅនិង វិជ្ជាហោរាសាស្ត្ររបស់កម្ពុជា គ្រប់តួអង្គអទិទេពទេវៈ របស់កម្ពុជា សុទ្ធតែបង្កើតឡើងតាមច្បាប់ធម្មជាតិ មិនមែនជាការនិពន្ធឱ្យតែបានៗ និងមិនមែនជាការបង្កើតតួអង្គ ដោយមិនមានអត្ថន័យពេញលេញនោះទេ ។ តួអង្គទេវតាសង្ក្រាន្ត គ្រងពណ៌សំលៀកបំពាក់ ទៅតាមចរឹតលក្ខណៈ នៃរូបធាតុ ដែលជារាង្គកាយធម្មជាតិ ដែលកើតមាននៅក្នុងចក្រវាឡ របស់យើងនេះ ដើម្បីផ្សារភ្ជាប់ទៅ និង សង្គមវិទ្យាសាស្ត្រពិត របស់មនុស្សននៅលើផែនដី ។ Nhim Pen (1943) Astrological Collection, Publisher: Original from the University of Michigan p.164 

នាង គោរាគៈទេវី គឺជាអទិទេព តំណាងឱ្យ ព្រះចន្ទ និង តំណាងឱ្យ ថ្ងៃច័ន្ទ នៃថ្ងៃទាំង៧របស់ផែនដី ។

គោរាគៈទេវី  Gorakak Devi  អម្ពរពស្ត្រា ៖ គ្រងសម្លៀកបំពាក់ ពណ៌លឿងទុំ
 ចនព្រះកាណ៌ ៖ លម្អត្រចៀក ដោយសៀត ផ្កាអង្គាបុស្ប
 អាភរណៈ ៖ គ្រឿងអលង្ការត្បូង ប្រដាប់កាយ ទ្រង់ពាក់ "កែវមុក្ដា" (អានថា: មុ + ក្ដា) (គជ់ខ្យង)
 ភក្សាហារ ៖ ទ្រង់សោយតេលំ तैल (ប្រេងល្ង ឬ ប្រេងសណ្ដែក)
 សាស្ត្រាវុធក្នុងព្រះហត្ថ ៖ ឆ្វេងកាន់ "យដ្ឋិ" (ឈើច្រត់)
 សាស្ត្រាវុធក្នុងព្រះហត្ថ ៖  ស្ដាំកាន់ "ព្រះខ័ន" (ដាវរាជ្យ)
 យាន្តជំនិះ ៖ គង់លើ "វ្យាគ្រៈ" ជាទេពនិករ (សត្វខ្លាដំបង) ដែលតែងតែយាងចុះមករក្សាដែនជម្ពូទ្វីប នៅពេលសង្ក្រាន្ដត្រូវនិងថ្ងៃច័ន្ទ ។
 សិទ្ធិការ្យ ៖ នៃកិរិយាចេញច្បាំង បណ្ដាលមន្ត្រីអ្នកមុខអ្នកការ ច្រើនអស់បុណ្សស័ក្ដិ និង អាប់យ័ស្ត ។ Clothing: Yellow-orange
 Ear Flower: Millingtonia flower
 Jewelry: Pearl
 Eating: Sesame oil
 Weapons in the left hand: Walking stick
 Weapons in the Right hand: Royal Sword
 Vehicles: Tiger
 Sangkran god of Monday
 God represent of Moon
 Powerful journey of combat verbs, Ministers officials to lose their dignity.
គោរាគៈទេវី: ពណ៌មង្គល នៃ ទេវតាសង្ក្រាន្ត

ពណ៌មង្គល នៃ ទេវតាសង្ក្រាន្ត 
The color of happiness of Devata Sangkran

ពណ៌មង្គល នៃទេវតាសង្ក្រាន្តទាំង៧អង្គ តំណាងឱ្យពណ៌នៃភាពរុងរឿង តាមច្បាប់ធម្មជាតិ ទៅផ្សារភ្ជាប់និង រូបធាតុ របស់ក្រុមតារានិករ នៅក្នុងប្រព័ន្ធចក្រវាឡ ទេវតាសង្ក្រាន្តទាំង៧ ដែលតំណាងឱ្យថ្ងៃទាំង៧ នៅលើផែនដី ក៏ដូចជាតំណាង ឱ្យភពទាំង៧នៅក្នុងប្រព័ន្ធព្រះអាទិត្យរបស់យើងនេះ ដើម្បីអាចផ្សារភ្ជាប់ ទៅនិងក្បួនវិជ្ជាហោរាសាស្ត្ររបស់កម្ពុជា ដើម្បីអាចធ្វើការបកស្រាយ ចរិតលក្ខណៈ របស់មនុស្សម្នាក់ៗ ទៅតាមពណ៌ដែលតំណាង ឱ្យថ្ងៃកំំណើត របស់ពួកគេ ។ ក្រុមបុរាណាចារ្យ មិនធ្លាប់ជួបទាល់តែសោះ ដែលពណ៌មង្គលរបស់ទេវតា សង្ក្រាន្តត្រូវបាន ក្រុមហោរាសាស្ត្រមួយចំនួននៅកម្ពុជា ផ្លាសប្ដូរជាពណ៌ខ្មៅ ជាពណ៌នៃភាពអពមង្គល និង ជាពណ៌ដែលត្រូវជានិមិត្តសញ្ញារូបធាតុរបស់ពួកបិសាច និង ពណ៌ស ជាពណ៌នៃភាពបរិសុទ្ធ និង ជាពណ៌ដែលត្រូវជានិមិត្តសញ្ញារូបធាតុនៃការបូជា នៅក្នុងកំណត់ត្រាពណ៌ សិរីមង្គលរបស់កម្ពុជា ពណ៌ដែលត្រូវបានដកចេញពីអត្ថន័យពណ៌មង្កល នៅក្នុងវប្បធម៌របស់កម្ពុជា នោះគឺពណ៌ខ្មៅ និង ពណ៌ស ។ ទេវតាសង្ក្រាន្តដែលយាងមកជម្ពូទ្វីបមនុស្សលោក ក្នុងវប្បធម៌កម្ពុជា តែងតែនាំមកសិរីរុងរឿង និង ភាពល្អនៅក្នុងប្រទេសកម្ពុជា ប្រជានុរាស្ត្រឯណាចង់ឃើញទេវតា នាំភាពអពមង្គលចូលមកក្នុងប្រទេសនោះ វាជារឿងដែលមិនអាចទទួលយកបាន ក្នុងការបំភ្លៃពណ៌មង្គលរបស់កម្ពុជា បកស្រាយតាមចិត្តគំនិតរបស់ខ្លួន ហ៊ានអារកាត់វែកញែកបែងចែក ពណ៌មង្គលទេវតាសង្ក្រាន្ត តាមអំពើចិត្ត ។ Mahāmantrī (Ñikar), Ukñā (1958) Damniam damláp niṅ prabaiṇī Khmaer, Publisher: University of California, Berkeley p.70 OCLC Number: 34917238
គោរាគៈទេវី: ទេវតាសង្ក្រាន្តទាំង៧

ទេវតាសង្ក្រាន្តទាំង៧ 
The 7 Devata Sangkran 

ទេវតាសង្ក្រាន្តទាំង៧ សម្ដែងកិរិយា អំពីការចេញហែរ សិរសា កុបិលមហាព្រហ្ម ដោយកំណត់ទៅតាមពេលវេលាច្បាស់លាស់ ជាមួយនិង ឈ្មោះទេវតាសង្ក្រាន្តទាំង ៧ និង គ្រឿងអាភរណៈ នៃដំណើរមកដល់ដែលបានចងក្រងដោយក្រុម កិច្ចការនៃ ក្រុមជំនុំទំនៀមទម្លាប់ខ្មែរ ពុទ្ធសនបណ្ឌិត្យកម្ពុជាក្នុងឆ្នាំ ១៩៦០ ។ ទេពពិទូរ ឈឹម ក្រសេម, ចាប ពិន (1960) ព្រះរាជពិធីទ្វាទសមាស ភាគ១, ភាគ២ និងភាគ៣ , Publisher: កិច្ចការនៃក្រុមជំនុំទំនៀមទម្លាប់ខ្មែរ ពុទ្ធសនបណ្ឌិត្យកម្ពុជា ព.ស.២៥១២, Original From: Center for Khmer Studies Library, Website: khmerstudies.org, DDC: 390.596 IBO (Browse shelf) 

 បេីចេញហែរនៅវេលាព្រឹកព្រលឹម ដល់ថ្ងៃត្រង់ (ទ្រង់ឈរ) មិនកាន់ខ្សែរបង្ហៀរ ៦ : ០០ ព្រឹក > ១២ : ០០ ថ្ងៃត្រង់
 បេីចេញហែរវេលាថ្ងៃត្រង់ ទល់នឹងព្រលប់ (ទ្រង់អង្គុយពាក់ឆៀង) ១២ : ០០ ថ្ងៃត្រង់ > ៦ : ០០ ល្ងាច
 បើចេញហែរនៅវេលាព្រលប់ ទៅទល់អធ្រាត្រ (ទ្រង់ផ្ទំបេីកព្រះនេត្រ) ៦ : ០០ ល្ងាច > ១២ : ០០ អាធ្រាត
 បេីចេញហែរនៅវេលាអធ្រាត្រ ទៅទល់ភ្លឺ (ទ្រង់ផ្ទំបិទព្រះនេត្រ) ១២ : ០០ រំលងអាធ្រាត > ៦ : ០០ ព្រឹក

 ពណ៌អម្ពរពស្ត្រា ព្រះនាម ចនព្រះកាណ៌ គ្រឿងអភរណៈ ភក្សាហារ  គ្រឿងសាស្ត្រាវុធ យាន្តជំនិះ   ទុង្សាទេវី សៀត ផ្កាទទឹម បទុមរាគ  "ត្បូងទទឹម" (Ruby) សោយផ្លែឧទុម្ពរ 
(ផ្លែល្វា) ឆ្វេង-ខ្យងស័ង្ខ | ស្តាំ-កងចក្រ គ្រុឌ गरुड (គ្រុឌ)  គោរាគៈទេវី សៀត ផ្កាអង្គាបុស្ប កែវមុក្តា 
"គជ់ខ្យង" (Pearl) សោយតេលំ तैल  (ប្រេងល្ង ឬ ប្រេងសណ្ដែក) ឆ្វេង-ឈើច្រត់ | ស្តាំ-ព្រះខ័ន វ្យាឃ្រ व्याघ्र (ខ្លាធំ)  រាក្យៈសាទេវី សៀត ផ្កាឈូក កែវមោរ៉ា 
"ត្បូងសមុទ្រ​" (Coral) សោយលោហិត (ឈាម) ឆ្វេង-ធ្នូ |ស្តាំ- ត្រីសូល៍ អស្សតរ अश्व (សេះ)  មណ្ឌាទេវី សៀត ផ្កាចម្ប៉ា កែវពិទូរ្យ  "ត្បូងភ្នែកឆ្មា"  (Cat'S Eye Gem) សោយទឹកដោះសប្បិ  (ទឹកដោះគោច្អិន) ឆ្វេង-ឈើច្រត់ | ស្តាំ-ម្ជុល គទ្រភៈ गर्दभ (លា)  កិរិណីទេវី សៀត ផ្កាមណ្ឌា (ផ្កាមន្ទារ)  មរកត 
"ត្បូងពណ៌បៃតង"  (Emerald) សោយសណ្ដែក ល្ង ឆ្វេង-កាំភ្លើង វជ្រ | ស្តាំ-កង្វេរដំរី គជសារ​ कुञ्चर (ដំរី)  កិមិរាទេវី សៀត ផ្កាចង្កុលណី  (ផ្ការំចង់) ផុស្សរាគ புஷ்பராகம் 
"ត្បូងពណ៌លឿង" (Topaz) សោយចេកណាំវ៉ា ឆ្វេង-ពិណ | ស្តាំ-ព្រះខ័ន មហឹសា महिष (ក្របី)  មហោទរាទេវី សៀត  ផ្កាត្រកៀត (ផ្កាកំប្លោក) និលរ័តន៍  "ត្បូងពណ៌ខៀវ ឬ ត្បូងកណ្ដៀង" 
(Sapphire) សោយសាច់ទ្រាយ ពពួក ក្ដាន់ ឈ្លូស ឆ្វេង-ត្រីសូល៍ | ស្តាំ-កងចក្រ មយូរ៉ា मयूर (ក្ងោក)
គោរាគៈទេវី: សេចក្ដីបញ្ជាក់ Article

សេចក្ដីបញ្ជាក់ Article 

 អត្ថបទទាំងមូលបានចងក្រងយ៉ាងសម្រិតសម្រាងតាមឯកសារយោងទាំងស្រុង ប៉ុន្តែ អត្ថបទទាំងមូលមានកង្វះខាត នូវរូបភាពគំនូរបុរាណ គាំទ្រសម្រាប់អត្ថបទនេះ ដូចនេះ អត្ថបទនេះត្រូវរងចាំដើម្បីបំពេញរូបភាពអត្ថបទ ។
គោរាគៈទេវី: ទំនាយទេវតាសង្ក្រាន្ត

ទំនាយទេវតាសង្ក្រាន្ត 

មហាសង្ក្រាន្ត ២០២៥ ទេវតាឆ្នាំថ្មី ព្រះនាម គោរាគៈទេវី គ្រងនូវគ្រឿងចតុរង្គ (គ្រឿងសឹកចម្បាំង) យាងចុះមកដោយកិរិយាផ្ទំុបិទព្រះនេត្រ (ដេកលង់លក់) បិទភ្នែកលើខ្នងវ្យាឃ្រៈ (ខ្លាធំ) តំណាងឱ្យសេចក្ដីស្ងប់សុខ តែមិនធ្វេសប្រហេស ។ ឆ្នាំនេះព្រះចន្ទ្រាជាអធិបតី ទៅសុំទឹកភ្លៀងពីស្ដេចនាគ បាននាគចំនួន 4 ទឹកមានលំនឹងជាធម្មតា មិនតូចក៏មិនធំ ។ ឆ្នាំនេះព្រះចន្ទ្រា ធ្វើដំណើរដោយជិះពស់នាគរាជ ជម្ពូទ្វីបមនុស្សលោក កើតមានគ្រោះមហន្តរាយរញ្ជួញដីធំៗ គ្រោះរញ្ជួយដីបាតសមុទ្រ និង មានគ្រោះបន្ទុះភ្នំភ្លើង ។ ព្រះចន្ទ្រា តំណាងឱ្យធាតុត្រជាក់ ជម្ពូទ្វីបមនុស្សលោកចុះនៅសីតុណ្ហភាពត្រជាក់ ត្រជាក់ជាងឆ្នាំទាំងពួង ។ ទេវតាសង្ក្រាន្ត គ្រងនូវគ្រឿងចតុរង្គ (គ្រឿងសឹកចម្បាំង) ជម្ពូទ្វីបមនុស្សលោក មានការហែរក្បួនព្យុហយាត្រាកងទ័ពច្រើន មានការបង្អួតនូវគ្រឿងសឹកចម្បាំង និង ត្រៀមធ្វើសឹកចម្បាំង ។ កម្ពុជាមានសេដ្ឋកិច្ចល្អប្រសើរ និង មានការងើបឡើងវិញនូវវិស័យអចលនាទ្រព្យ អាចនិយាយបានថា ឆ្នាំមាស លើវិស័យអចលនទ្រព្យ ។ ទំនាយខាងលើ ទស្សន៍ទាយដោយក្រុមបុរាណាចារ្យ ដូចបានជំរាបជូនខាងលើនេះ សម្រាប់បងប្អូនជនរួមជាតិ ។ Borannachar (2025) Prediction The powerful journey of Devata Maha Sangkran, Astrological calculations Based from Khmer Astrology 1943 

 បានទស្សទាយ នូវម៉ោង ១៣:១៨ ថ្ងៃរសៀល ថ្ងៃពុធ ទី០៣ ខែមេសា ឆ្នាំ២០២៤ ។
គោល នយាបាយ និង យុទ្ធសាស្ត្រ ICT ក្នុង វិស័យ អប់រំ នៅ កម្ពុជា: អារម្ភកថា​

អារម្ភកថា​ 

គោលនយោបាយ​ ​យុទ្ធសាស្ត្រ​បច្ចេកវិទ្យា​ ​ព័ត៌មាន​ ​និង​ ​សារ​គមនាគមន៍​ ​ក្នុង​វិស័យ​អប់រំ​នៅ​កម្ពុជា​ ​បាន​បង្ហាញ​ពី​ដំណាក់កាល​មួយ​នៃ​ការងារ​សំខាន់​របស់​ក្រសួង​អប់រំ​ ​យុវជន​ ​និង​ ​កីឡា​ ​ក្នុង​ការ​ធ្វើ​កំណែទម្រង់​សេវា​អប់រំ​នៅ​កម្ពុជា​អោយ​មាន​ប្រសិទ្ធភាព​ខ្ពស់​ ​និង​ ​ឈាន​ចូល​ទៅ​រក​បរិបទ​ថ្មី​នៃ​សាកល​ភាវូបនីយកម្ម​ ​។ គោលនយោបាយ​យុទ្ធសាស្ត្រ​បច្ចេកវិទ្យា​ ​ព័ត៌មាន​ ​និង​ ​សារ​គមនាគមន៍​ ​ក្នុង​វិស័យ​អប់រំ​នៅ​កម្ពុជា​នេះ​ ​គឺជា​​សមិទ្ធផល​​សម្រេច​បាន​ពី​វេទិកា​ពិភាក្សា​ពិគ្រោះ​យោបល់​ជាមួយ​អាជ្ញាធរ​ជាតិ​ទទួល​បន្ទុក​កិច្ចការ​អភិវឌ្ឍន៍​បច្ចេកវិទ្យា​ ​គមនាគមន៍​ ​ព័ត៌មានវិទ្យា​ ​ក្រសួង​ស្ថាប័ន​ពាក់ព័ន្ធ​ ​អង្គការ​ជាតិ​អង្គការ​អន្តរជាតិ​នានា​ជា​បន្តបន្ទាប់​ ​ទាំង​នៅ​ក្នុង​ប្រទេស​ ​និង​ ​ក្នុង​តំបន់​ ​ព្រមទាំង​ឆន្ទៈ​និង​ ​ការ​ខិតខំ​ប្រឹងប្រែង​របស់​មន្ត្រី​បច្ចេកទេស​ជាន់ខ្ពស់​នៃ​ក្រសួង​អប់រំ​ ​យុវជន​ ​និង​ ​កីឡា​ ​។
គោលនយោបាយ​ ​យុទ្ធសាស្ត្រ​បច្ចេកវិទ្យា​ ​ព័ត៌មាន​ ​និង​ ​សារ​គមនាគមន៍​ក្នុង​វិស័យ​អប់រំ​នៅ​កម្ពុជា​ ​ជា​មាគ៌ា​ដ៏​ត្រឹមត្រូវ​ស្រប​តាម​និន្នាការ​ពិភពលោក​ដែល​ជា​យុទ្ធសាស្ត្រ​និង​ ​ជា​ចំណុច​ដៅ​របស់​ផែនការ​ជាតិ​អប់រំ​សម្រាប់​ទាំងអស់​គ្នា​ ​។ គោលនយោបាយ​ ​និង​យុទ្ធសាស្ត្រ​នេះ​ក៏​សង្កត់ធ្ងន់​ផង​ដែរ​លើ​ការ​ពង្រឹង​ការងារ​អប់រំ​ក្រៅ​ប្រព័ន្ធ​ ​ការ​សិក្សា​ពី​ចម្ងាយ​ ​ការ​បណ្តុះបណ្តាល​ជំនាញ​ ​ការ​បង្កើន​គុណភាព​អប់រំ​នៅ​មធ្យមសិក្សា​ទុតិយភូមិ​និង​ ​ក្រោយ​​មធ្យមសិក្សា​តាម​រយៈ​ ​បច្ចេកវិទ្យា​ ​ព័ត៌មាន​ ​និង​ ​សារ​គមនាគមន៍​ ​ដែល​ជា​តម្រូវការ​ក្នុង​ការ​បំពេញ​អាជីព​នៅ​ក្នុង​សង្គម​ផ្អែក​លើ​ពុទ្ធិ​ ​និង​ ​ការ​កសាង​ភាព​ជា​ដៃគូ​អោយ​បាន​ល្អ​រវាង​ស្ថាប័ន​រាជរដ្ឋាភិបាល​ ​សហគមន៍​ ​វិស័យ​ឯកជន​ ​អង្គការ​ជាតិ​ ​និង​អង្គការ​អន្តរជាតិ​ដែល​ពាក់ព័ន្ធ​ ​។
គោលនយោបាយ​ ​យុទ្ធសាស្ត្រ​បច្ចេកវិទ្យា​ ​ព័ត៌មាន​ ​និង​ ​សារ​គមនាគមន៍​បាន​បញ្ជាក់​ច្បាស់​អំពី​ការ​ជួយ​គាំទ្រ​ ​និង​ ​លើកកម្ពស់​ការ​ប្រើប្រាស់​បច្ចេកវិទ្យា​ ​ព័ត៌មាន​សម្រាប់​ជន​ជួប​ការ​លំបាក​ ​។ ឯកសារ​ស្តី​ពី​ផែនការ យុទ្ធសាស្ត្រ​កាត់​បន្ថយ​ភាព​ក្រីក្រ​ផែនការអភិវឌ្ឍន៍​សេដ្ឋកិច្ច​សង្គម​ ​៥ឆ្នាំ លើក​ទី​២​ ​គោលដៅ​អភិវឌ្ឍ​សហស្សវត្ស​ ​និង​ឯកសារ​ផែនការ​យុទ្ធសាស្ត្រ​វិស័យ​អប់រំ​ ​២០០៤-០៨ សុទ្ធតែ​បាន​ផ្តល់​នូវ​គំនិត​សំខាន់ៗ​និង​ ​ការ​ណែនាំ​ជា​ច្រើន​ ​សម្រាប់​ការ​រៀបចំ​ការ​កសាង​គោលនយោបាយ​ ​និង​ ​យុទ្ធសាស្ត្រ​នេះ​ដើម្បី​ធានា​បានការ លើកទឹកចិត្ត​ ​និង​ ​ការ​បណ្តុះបណ្តាល​មន្ត្រី​អប់រំ​អោយ​មាន​ជំនាញ​ជាក់លាក់​ ​។
ជាទី​បញ្ចប់​ក្រសួង​អប់រំ​ ​យុវជន​ ​និង​ ​កីឡា​ ​សូម​ថ្លែងអំណរគុណ​យ៉ាង​ជ្រាលជ្រៅ​ចំពោះ​មន្ត្រី​ជំនាញ​របស់​ក្រសួង​អប់រំ​ ​យុវជន​ ​និង​ ​កីឡា​ ​អ្នកបច្ចេកទេស​ ​ស្ថាប័ន​រាជរដ្ឋាភិបាល​ពាក់ព័ន្ធ​ ​អង្គការ​ស៊ី​វិល​ ​និង​ ​ឯកជន​ ​ដែល​បាន​ចូលរួម​ចំណែក​យ៉ាង​ធំធេង​ក្នុង​ការ​កសាង​គោលនយោបាយ​ ​យុទ្ធសាស្ត្រ​បច្ចេកវិទ្យា​ ​ព័ត៌មាន​ ​និង​ ​សារ​គមនាគមន៍​ ​។ជា​ពិសេស​នោះ​ ​ក្រសួង​សូម​ថ្លែង​នូវ​ការ​កោតសរសើរ​ ​និង​ ​កតញ្ញូតាធម៌​យ៉ាង​ខ្ពង់ខ្ពស់​ចំពោះ​អង្គការ​ ​UNESCO​ ​ដែល​បាន​ផ្តល់​ជំនួយ​បច្ចេកទេស​ ​និង​ ​ហិរញ្ញវត្ថុ​ ​ដោយ​បាន​សហការ​យ៉ាង​ល្អ​ពិសេស​ ​ជាមួយ​អ្នកបច្ចេកទេស​របស់​ក្រសួង​ ​ក្នុង​កិច្ចការ​ធ្វើ​អោយ​សម្រេច​គោលនយោបាយ​ ​និង​ ​យុទ្ធសាស្ត្រ​ដ៏​មាន​ប្រយោជន៍​ចំពោះ​កុលបុត្រ​កុលធីតា​ខ្មែរ​ ​។ ក្រសួង​អប់រំ​ ​យុវជន​ ​និង​ ​កីឡា​ ​សង្ឃឹម​យ៉ាង​មុតមាំ​ថា​ ​គោលនយោបាយ​យុទ្ធសាស្ត្រ​ប្រើប្រាស់​បច្ចេកវិទ្យា​ ​ព័ត៌មាន​ ​និង​ ​សារ​គមនាគមន៍​នេះ​ ​នឹង​រួមចំណែក​អភិវឌ្ឍ​ធនធានមនុស្ស​នៅ​កម្ពុជា​ប្រកបដោយ​គុណភាព​ ​។
គោល នយាបាយ និង យុទ្ធសាស្ត្រ ICT ក្នុង វិស័យ អប់រំ នៅ កម្ពុជា: ចក្ខុវិស័យ​

ចក្ខុវិស័យ​ 

ចក្ខុវិស័យ​រយៈពេល​វែង​ ​សម្រាប់​ការ​អប់រំ​សម្រាប់​ទាំងអស់​គ្នា​នៅ​កម្ពុជា​ ​គឺ​ការ​ធានា​ការ​អប់រំ​ប្រជាពលរដ្ឋ​គ្រប់​រូប​ ​អោយ​ទទួល​បាន​ដោយ​ស្មើភាព​នូវ​ការ​អប់រំ​មូលដ្ឋាន​ប្រកបដោយ​គុណភាព​ ​ព្រមទាំង​ត្រៀមលក្ខណៈ​ជូន​ប្រជាពលរដ្ឋ​ទាំងនោះ​អោយ​បំពេញ​តួនាទី​ដ៏​សកម្ម​មួយ​នៅ​ក្នុង​ការ​កសាង​ប្រទេស​ជាតិ​ខ្លួន​ឡើង​វិញ​ ​សំដៅ​ធ្វើ​សមាហរណកម្ម​កម្ពុជា​ទៅ​ក្នុង​សហគមន៍​សកលលោក​ផ្អែក​លើ​ពុទ្ធិ​ ​។ ក្រសួង​អប់រំ​ ​យុវជន​ ​និង​ ​កីឡា​ ​កំពុង​តែ​ផ្តួចផ្តើម​បញ្ចូល​ការ​ប្រើប្រាស់​បច្ចេកវិទ្យា​ព័ត៌មាន​ ​និង​ ​សារ​គមនាគមន៍​អោយ​កាន់តែ​ទូលំទូលាយ​ ​ក្នុង​គោលបំណង​លើកកម្ពស់​ប្រសិទ្ធភាព​នៃ​ការ​អប់រំ​សម្រាប់​ទាំងអស់​គ្នា​នៅ​គ្រប់​កម្រិតសិក្សា​ ​ដើម្បី​កសាង​កំលាំង​ពលករ​ជា​អក្ខរ​ជន​បច្ចេកវិទ្យា​ ​ដែល​សកម្ម​ផលិត​ ​និង​ ​មាន​សមត្ថភាព​វិភាគ​ពិចារណា​ជូន​ជាតិ​ ​។
គោល នយាបាយ និង យុទ្ធសាស្ត្រ ICT ក្នុង វិស័យ អប់រំ នៅ កម្ពុជា: គោលបំណង​

គោលបំណង​ 

 លើកកម្ពស់​ការ​ចូល​សិក្សា​នៅ​កម្រិត​អប់រំ​មូលដ្ឋាន​ ​សម្រាប់​ទាំងអស់​គ្នា​ទាំង​ក្នុង​ប្រព័ន្ធ​ ​និង​ ​ក្រៅ​ប្រព័ន្ធ​ ​ដោយ​ប្រើប្រាស់​បច្ចេកវិទ្យា​ ​ព័ត៌មាន​ ​និង​ ​សារ​គមនាគមន៍​ជា​ឧបករណ៍​មួយ​នៅ​ក្នុង​ចំណោម​ឧបករណ៍​សំខាន់ៗ​សម្រាប់​រៀន​ ​សម្រាប់​ការ​បង្រៀន​ ​សម្រាប់​ការ​សិក្សា​ស្រាវជ្រាវ​ ​និង​ ​សម្រាប់​ចែករំលែក​ព័ត៌មាន​ ​។
 លើកកម្ពស់​គុណភាព​អប់រំ​មូលដ្ឋាន​អោយ​បាន​ប្រសើរ​ជាង​មុន​ ​ដោយ​ជម្រុញ​ការ​រៀន​ដោយ​ខ្លួនឯង​ពេញ​មួយ​ជីវិត​ ​ជា​ពិសេស​នៅ​កម្រិត​ក្រោយ​បឋម​សិក្សា​ ​។
 បង្កើន​សមត្ថភាព​ភ្ជាប់​ទំនាក់ទំនង​ជាមួយ​ពិភពលោក​ ​ដោយ​មានកំ​លាំង​ពលករ​ដែល​មាន​ជំនាញ​បច្ចេកវិទ្យា​ ​ព័ត៌មាន​ ​និង​ ​សារ​គមនាគមន៍​ ​សម្រាប់​ឆ្លើយ​តប​ចំពោះ​តម្រូវការ​ការងារ​ ​ចេះ​ប្រើប្រាស់​ជំនាញ​ទាំងនោះ​នៅ​ក្នុង​សង្គម​ផ្អែក​លើ​ពុទ្ធិ​ ​។ ធានា​ថា​កម្ពុជា​ពិតជា​អាច​ប្រជែង​បាន​ ​។